Държавен вестник, бр. 29, 2004 г., стр. 31

Б Р О Й  29
Д Ъ Р Ж А В Е Н   В Е С Т Н И К
С Т Р .  31
г) са използвани неистински документи или
документи с невярно съдържание при осъщес-
твяване на дейността;
2. по молба на притежателя на удостовере-
нието за регистрация;
3. с прекратяване на юридическото лице на
притежателя на удостоверението за регистрация;
4. с прекратяване на дейността на еднолич-
ния търговец.”
§ 19. Член 14 се изменя така:
 “Чл. 14. (1) В регистъра се вписват:
1. поредният номер и датата на регистра-
цията;
2. фирмата, седалището и адресът на управ-
ление на търговеца;
3. номерът по БУЛСТАТ;
4. номерът на издаденото удостоверение за
регистрация;
5. датата на заличаване на регистрацията и
основанията за това.
(2) Изменения и допълнения в регистъра и в
удостоверението за регистрация се правят след
писмено искане на регистрирания превозвач.
Към искането се прилагат документи, удосто-
веряващи изменените обстоятелства.
(3) Писменото искане се прави в 30-дневен
срок от настъпване на промяната на обстоятел-
ствата, които подлежат на вписване.”
§ 20. Член 15 се изменя така:
“Чл. 15. (1) Заличаването от регистъра се
извършва с мотивирана заповед на изпълнител-
ния директор на Изпълнителна агенция “Авто-
мобилна администрация” в случаите по чл. 13.
(2) Със заповедта по ал. 1 се постановява и
отнемането на удостоверението за регистрация.
(3) Заповедта за заличаване от регистъра и
за отнемане на удостоверението за регистрация
подлежи на обжалване по реда на Закона за
административното производство.
(4) В 7-дневен срок от заличаването на ре-
гистрацията началникът на съответния РО ДАИ
уведомява общината, издала разрешението.”
§ 21. Член 16 се отменя.
§ 22. Член 17 се отменя.
§ 23. В чл. 18, т. 3, буква “б” думата “три” се
заменя с “пет” и думите “една година”—с “три
години”.
§ 24. Член 19 се изменя така:
“Чл. 19. (1) Удостоверение “Водач на лек
таксиметров автомобил” се издава на лица,
които притежават познания в определени об-
ласти (приложение № 7а).
 (2) Изпитите за придобиване на удостове-
рение “Водач на лек таксиметров автомобил”
се провеждат от Изпълнителната агенция “Ав-
томобилна администрация”, като редът и на-
чинът се определят от изпълнителния дирек-
тор на Изпълнителната агенция “Автомобилна
администрация”.
§ 25. В чл. 20 думите “Държавната автомо-
билна инспекция” се заменят с “Изпълнител-
ната агенция “Автомобилна администрация”.
§ 26. В чл. 21 се правят следните изменения
и допълнения:
1. В ал. 1:
а) в т. 6 думите “по стандартизация и метро-
логия” се заменят със “за метрология и техни-
чески надзор”;
б) в т. 7, буква “г” след думата “адрес” се
поставя запетая и се добавя “която не може да
надвишава цената за един километър пробег по
съответната тарифа с повече от 50 %.”
в) създава се т. 13:
“13. при вписване за първи път в списък към
удостоверение за регистрация да не са изтекли
повече от четири години от датата на първата
регистрация на автомобила;”
г) създава се т. 14:
“14. от датата на първата регистрация на
автомобила да не са изтекли повече от десет
години.”
2. Създава се ал. 3:
“(3) Реклами и рекламни надписи се поста-
вят само на предния и заден капак и на вратите
на таксиметровия автомобил.”
§ 27. Член 22 се изменя така:
“Чл. 22. (1) Годността на леките таксимет-
рови автомобили се установява чрез преглед за
съответствие на таксиметровия автомобил с
изискванията по чл. 21, за който се съставя про-
токол (приложение № 11).
(2) За извършване на преглед превозвачът
представя:
1. лекия таксиметров автомобил;
2. копие на свидетелството за регистрация,
заверено със свеж печат на превозвача;
3. документ, удостоверяващ съгласието на
собственика на автомобила да бъде вписан в
списъка към удостоверението за регистрация.
(3) За автомобилите, които отговарят на
изискванията по чл. 21, се издава удостовере-
ние за годност на лек таксиметров автомобил
със срок на валидност една година.
(4) Когато до изтичането на срока по чл. 21,
ал. 1, т. 14 остава по-малко от една година, удос-
товерението за годност на лек таксиметров
автомобил се издава със срок на валидност до
изтичане на срока по чл. 21, ал. 1, т. 14.”
§ 28. В чл. 23, ал. 2 думите “със срок на ва-
лидност една година” се заменят със “със сро-
ковете по чл. 22, ал. 3 и 4”.
§ 29. В чл. 24 се правят следните изменения
и допълнения:
1. В ал. 1 след думата “лице” се добавя “за
всеки отделен автомобил”.
2. В ал. 2:
а) в т. 2 думата “лицензия” се заменя с “удос-
товерение за регистрация”;
б) създава се т. 6:
“6. удостоверение, че данъчно задълженото
лице няма задължения за данъци и осигурител-
ни вноски, освен когато са отсрочени или раз-
срочени по реда на Данъчния процесуален ко-
декс или са разсрочени по реда на Кодекса за
социално осигуряване.”